# Palafolls

Palafolls és un municipi de la comarca del Maresme, a la província de Barcelona. El terme municipal limita amb: Santa Susanna, Blanes, Tordera i Malgrat de Mar.
| | Tordera | |
| Santa Susanna | | Blanes |
| | Malgrat de Mar | |
L'origen de la població és romà, així com el seu nom, que prové de la veu romana Palatiolo.
El municipi està constituït de les següents parts: Poble de Sant Genís de Palafolls (format per Sant Genís, on es troba l'església romànica i la urbanització Ciutat Jardí), el barri de Santa Maria, el barri de Sant Lluís, Mas Carbó, Mas Reixac (compartit amb Tordera i les Ferreries; aquesta última és la part del centre on hi ha l'església de l'Assumpció de la Mare de Déu, obra de l'arquitecte Miquel Garriga i Roca (Alella, 14 de gener de 1808 - Barcelona, 14 d'octubre de 1888), l'ajuntament, les escoles, etc.
Els dissabtes té lloc el mercat setmanal.

## Geografia

* Llista de topònims de Palafolls (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Demografia

| Entitat de població | Habitants (2023) |
| Palafolls | 8.203 |
| la Ciutat Jardí | 819 |
| Sant Genís de Palafolls | 378 |
| el Mas Reixac | 214 |
| el Mas Carbó | 205 |
(Font: Idescat)
| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 110 | - | 82 | 1.226 | 784 | 1.033 | 944 | 981 | 836 | 831 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 869 | 1.084 | 1.174 | 1.153 | 1.339 | 2.270 | 2.610 | 3.322 | 3.349 | 3.349 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 4.069 | 4.612 | 5.235 | 6.010 | 6.631 | 7.583 | 8.368 | 8.773 | 9.027 | 9.065 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 9.133 | 9.256 | 9.613 | 9.661 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Política

El 30 d'octubre del 2012, l'alcalde de Palafolls, Valentí Agustí i Bassa (PSC), va crear l'Associació de Municipis pel Federalisme Republicà, a través d'una moció del ple municipal (amb l'aprovació d'ICV-EUiA, i l'abstenció de CiU i ERC) i seguint l'exemple de l'Associació de Municipis per la Independència; en aquesta ocasió, per aglutinar els municipis que vulguin adherir-se per lluitar per una República Federal.

## Societat
### Educació

El municipi disposa de tres centres educatius: Escola Les Ferreries de Palafolls, el més antic, Escola Mas Prats, inaugurada l'any 2005, i l'institut públic, l'IES Font del Ferro, inaugurat el 2011.

### Esport

Entitats esportives de Palafolls:
* Club Deportivo Palafolls - Club de futbol
* CB Palafolls - Club de bàsquet
* Atlètic Santa Maria de Palafolls - Club de futbol sala
* CFS San Luis de Palafolls - Club de futbol sala
* CP Palafolls - Club Patí Palafolls

### Cultura

* Museu Etnològic de Palafolls.
* Biblioteca Enric Miralles. Obra pòstuma de l'arquitecte català Enric Miralles, comandant el seu estudi EMBT (del qual també formava part -i dirigeix actualment- la seva esposa des de l'assumpció del projecte fins al moment de la seva mort, la italiana Benedetta Tagliabue). Amb un estil contemporani, tracta d'evocar una cadena muntanyosa.

### Oci

* Parc Aquàtic Marineland.
* Ràdio Palafolls (emissora de ràdio local), en el 107.7 FM del dial.

## Imatges

* Castell de Palafolls (segle x)
* Masia de Can Comas (segle xv)
* Monument a Lluís Companys
* Pavelló esportiu 'El Palauet' d'Arata Isozaki, (1996).
* Biblioteca Enric Miralles (2006).

## Referències

* ↑ «El alcalde de Palafolls propone un estado federalista con capital en Toledo». La Vanguardia. Barcelona: Grupo Godó, 30-10-2012. [Consulta: 26 desembre 2014].
* ↑ Catalunya. Generalitat. «Resolució ENS/651/2011, de 28 de febrer, per la qual s'atribueix una nova denominació específica a un institut de Palafolls». Diari Oficial de la Generalitat de Catalunya. [Barcelona]: Generalitat de Catalunya, 2011. [Consulta: 26 desembre 2014].
* ↑ Museus i Centres de Patrimoni Cultural a Catalunya. Barcelona: Generalitat de Catalunya, Departament de Cultura i Mitjans de Comunicació, 2010, p. 91. ISBN 9788493483692.
* ↑ «Biblioteca de Palafolls». On Diseño, Nº 295, 9-2008, pàg. 156-169 [Consulta: 26 desembre 2014].

## Enllaços externs

* Pàgina web de l'Ajuntament
* Patrimoni històric i artístic de Palafolls
* Informació de l'Institut d'Estadística de Catalunya